
PROIECT


DECIZIA  CONSILIULUI  COMUNAL MEDVEJA
Nr. /  din 30 iulie 2026

„Cu privire la amalgamarea voluntară a unităților 

administrativ-teritoriale satul Coteala, comuna Larga şi comuna  Medveja”
În temeiul art. 14 alin. (2) lit. k1) din Legea nr. 436/2006 privind administrația publică locală și în conformitate cu prevederile art. 8 și 11 a Legii nr. 225/2023 privind amalgamarea voluntară a unităților administrativ-teritoriale și a pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023, ţinând cont de criteriile stabilite din Legea 225/2023:

- unitățile administrativ-teritoriale Coteala, Larga și Medveja sunt unități administrativ-teritoriale învecinate, asigurând continuitatea teritorială a viitoarei unități administrativ-teritoriale amalgamate; 

-amalgamarea are drept scop constituirea unei unități administrativ-teritoriale capabile să asigure prestarea unor servicii publice locale de calitate, accesibile și eficiente, precum și consolidarea capacității administrative și instituționale a autorității publice locale; 

- procesul de amalgamare va contribui la utilizarea mai eficientă a resurselor financiare, umane și patrimoniale, la optimizarea cheltuielilor administrative și la sporirea capacității de atragere și implementare a proiectelor investiționale finanțate din surse naționale și externe; 

-centrul administrativ propus al unității administrativ-teritoriale amalgamate este Comuna Larga, care întrunește condițiile necesare pentru exercitarea funcțiilor administrative și asigurarea accesului populației la serviciile publice locale; 

- inițiativa de amalgamare a fost examinată cu respectarea procedurilor prevăzute de Legea nr. 225/2023 și de Metodologia de amalgamare voluntară, fiind organizate consultările publice și adoptate actele necesare de către autoritățile deliberative ale fiecărei unități administrativ-teritoriale participante, consiliul local Medveja
DECIDE:

1.Se aprobă amalgamarea voluntară a unităților administrativ-teritoriale comuna Medveja, satul Coteala şi comuna Larga.

2.Se pune în sarcina dl Alexandr Babii, secretarul consiliului local transmiterea deciziei de amalgamare voluntară și documentele aferente aprobate de consiliul local către Primăria comunei Larga, selectată în calitate de centru administrativ al unității administrativ - teritoriale amalgamate pentru consolidarea dosarului de amalgamare voluntară. 

3.Prezenta decizie intră în vigoare la data includerii în registrul de stat al actelor locale și poate  fi contestată în termen de 30 de zile de la data comunicării, cu respectarea procedurii prealabile prevăzute de art. 164-165 din Codul admininstrativ. 
          Preşedintele şedinţei     
                                                                  
    
        
        
Contrasemnat:
                                            

           Secretarul consiliului local                                                               Alexandr Babii

